**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. május 18. 11:00

Jelenlévők: 10 fő

Mandátummal rendelkezik: 7 fő

Az EB képviseletében: Hegedüs Huba

Az Ellenőrző Bizottság megállapította, hogy az ülés határozatképes.

Jegyzőkönyvvezető: Szegedi Judit

A napirend előzetesen kiküldésre került, melyet az elnökség egyhangúlag elfogadott.

Napirend:

1. Beszámolók
2. Pályázatok elbírálása
3. EFOTT
4. Végzősök búcsúztatója
5. Egyebek

**1. Beszámolók**

Márkus Mariann: Csütörtökön egy műhelymunkán volt, ahol a Hallgatói Szolgáltató és Sportközpont feladatköréről, funkciójáról és jövőjéről folytak egyeztetések. Ezek az egyeztetések a jövőben is folytatódnak. Feltárták a jelenlegi helyzetet kiscsoportokban, brainstorming jelleggel, majd forgórendszerben összegezték a csoportok munkáját. A délután a jövő tervezéséről szólt. A kialakult elképzelés szerint a Hallgatói Szolgáltató és Sportközpont összefogná az egyetemi sport szolgáltatásokat, a korábbi karrierközpont teljes feladatkörét, és az Eötvös Pont, valamint az Eötvös kiadó valamennyi feladatát. A fogyatékosságügy és az esélyegyenlőség is bekapcsolódik a profilba, de a jövőben még pontosabban fog körvonalazódni az új szervezeti egység profilja. Dékáni Tanács: Felmerült az igény oktatói részről, hogy csökkentsék a vizsgázások terhét, esetleg csökkenteni a szigorlati vizsgalehetőségek számát, de erre nem biztos, hogy sor kerül, tekintve a felmért bukási arányokat. Egyelőre nem született döntés, lesz erről mégegy egyeztetés az oktatók és vezetőség körében. A HÖK képviseletében Schindler Petra tanulmányi alelnök lesz jelen ezen az egyeztetésen.

Július 17-én lesz a diplomaosztó. Május 26-án lesz egy konferencia a tehetséggondozási alapról, a HÖK képviseletében Vajda Kitti tudományos ügyekért felelős megbízott lesz jelen. További fontos esemény, hogy a Pedagogikum Központ megmarad önálló gazdálkodású szervezeti egységként az ELTE-n belül.

Boronyák Ilona: Kari Tanács ülés volt, felmerült a testnevelő oktató részéről, hogy csökkentsék a 2 félév kötelező testnevelés órán 1 félévre . Továbbá javaslatot tettek, hogy a mesterképzésben a szakszövegfordítás kurzusnak más legyen a neve. Az egyelőre „mindentudó bőrönd” elnevezésű továbbképzés tervezetét elfogadták, az elnevezéséről még folynak az egyeztetések.

Hunya Gréta: KolHÖK Küldöttgyűlés volt, elfogadták az alapszabály módosítását. Emellett most volt a felsőbbéves kollégiumi jelentkezés, ami lezárult. Felmerült a KolHÖK részéről egy ötlet, miszerint aki BGGyK-s hallgató, elsőként a Damjanich utcai Kollégiumot jelölje be, mert előfordulhat, hogy sehova nem kerül be, ha nem azt jelöli első helyre. Az elnökség egybehangzóan azt gondolja, ez nem járható út, a hallgatóknak joguk lenne dönteni, hogy melyik kollégiumba jelentkeznek, és emiatt nem érheti őket hátrány. Az elnökség javasolja, hogy erről legyenek még további egyeztetések. Felmerült az ötlet, hogy egy elnökségi ülésre meghívjuk Beck Veronikát, a DUK Diákbizottság elnökét és Orosz Gábor KolHÖK elnököt, hogy erről a témáról egyeztessünk.

**2. Pályázatok elbírálása**

Boronyák Ilona gazdasági alelnök ismerteti a beérkezett ösztöndíjpályázatokat.

Közéleti ösztöndíj teljesítmény alapján történő kiegészítésére 4 pályázat érkezett be a határidőig: Hunya Gréta, Varga Fanni, Hegedüs Huba, Márkus Mariann pályázata. Hegedüs Huba: Az elnökség egyhangúlag támogatja a pályázatot. Varga Fanni: Az elnökség egyhangúlag támogatja a pályázatot. Márkus Mariann: Az elnökség egyhangúlag támogatja a pályázatot. Hunya Gréta: Az elnökség közéleti ösztöndíj teljesítmény alapján történő kiegészítése jogcímen nem támogatja a pályázatot, ellenben a kiemelkedő hallgatói teljesítmény egyszeri ösztöndíj jogcímén egyhangúlag támogatja.

Kiemelkedő hallgatói teljesítmény egyszeri ösztöndíjra 10 pályázat érkezett be: Fónyi Noémi, Nádházi Hajnalka, Benkő Renáta, Srp Miklós, Bényi Katalin, Gönczi Som Kinga, Móricz Laura Olga, Kovács Veronika, Zahora Nóra, Szegedi Judit pályázata.

Fónyi Noémi: Az elnökség egyhangúlag támogatja a pályázatot és 10000 Ft értékű ösztöndíjat javasol. Nádházi Hajnalka: Az elnökség egyhangúlag támogatja a pályázatot és 10000 Ft értékű ösztöndíjat javasol. Benkő Renáta: Az elnökség egyhangúlag támogatja a pályázatot és 10000 Ft értékű ösztöndíjat javasol. Srp Miklós: Az elnökség egyhangúlag támogatja a pályázatot és 50000 Ft értékű ösztöndíjat javasol. Bényi Katalin: Az elnökség egyhangúlag támogatja a pályázatot és 20000 Ft értékű ösztöndíjat javasol. Gönczi Som Kinga: Az elnökség egyhangúlag támogatja a pályázatot és 20000 Ft értékű ösztöndíjat javasol. Móricz Laura Olga: Az elnökség egyhangúlag támogatja a pályázatot és 20000 Ft értékű ösztöndíjat javasol. Kovács Veronika: Az elnökség egyhangúlag támogatja a pályázatot és 20000 Ft értékű ösztöndíjat javasol. Zahora Nóra: Az elnökség nem támogatja a pályázatot ezen a jogcímen. Szegedi Judit: Az elnökség egyhangúlag támogatja a pályázatot és 28000 Ft értékű ösztöndíjat javasol.

**3. EFOTT**

Kiss Brigitta: A kiírás szerint 2-6 fő között mehetnek a rendezvényen dolgozó emberek, de nem írták meg a szervezők a válaszukban, hogy a mi pályázatunkra hány főt ítéltek meg. 2 ember viszont nem elég, fontos lenne tudnunk, hogyan számoljunk. Vagy pluszban fizetjük a kedvezményes napi vagy hetijegyet, vagy rendelünk pluszban valamilyen költséget (pl. mobil WC, konténer stb.), amiért cserébe plusz dolgozóra kapunk lehetőséget. Az elnökség abban egyezett meg, hogy Kiss Brigitta felhívja a szervezőket, és telefonon egyeztet velük erről.

**4. Végzősök búcsúztatója**

Rózsás Eszter ismerteti, hogyan áll a szervezés, az ülés alatt az elnökséggel pontosított néhány kérdést. A hallgatói műsor alakul (Sztrecsko Boglárka és Kiss Brigitta már gyakorolnak), érkeztek jelentkezők, akik előadnak műsorszámot. Beszédet mond a dékán, a HÖK elnök, Hunya Gréta vállalta, hogy verset mond. Felmerül, hogy így talán nem is érdemes további beszédeket mondani. A videó vágását Sztrecsko Boglárka vállalta, a videó felvételét pedig Boronyák Ilona. Rózsás Eszter érdeklődik, hányan lesznek jelen az oktatók közül, ezzel és a programjavaslattal kapcsolatban felveszi a kapcsolatot Perlusz Andrea dékánhelyettessel. Dekoráció maradt tavalyról, a rendezvényszervező bizottság tagjai megnézik, használhatók-e még, szükség esetén kiegészítik azokat. Érdemes a Facebook eseményen keresztül kapcsolatot tartani a hallgatókkal: megkérdezni, szívesen vállalna-e valaki még szereplést vagy beszédet, illetve frissíteni az eseményt, hogy minél többen eljöjjenek.

**5. Egyebek**

Márkus Mariann: Megvan az EHÖK vezetőképző helyszíne és időpontja, szeretné, ha minél többen ott lennének a kari HÖK-ből. Felhívja a figyelmet, hogy a közeljövőben várhatóan lesz EHÖK Küldöttgyűlés, amire az új alelnököknek vagyonnyilatkozatot kell leadniuk: Schindler Petra tanulmányi alelnöknek és Tóth Emese szociális alelnöknek.

Vége: 13:30-kor Márkus Mariann lezárja az ülést.

BGGYK HÖK elnök EB elnök

jegyzőkönyvvezető